“சரி, கேளுங்கோ! நீங்க கேட்பதை இப்போதே, இந்த க்ஷணமே வாங்கித் தரேன்” என்றார் பாலு. ஒவ்வொருவரும் ஒவ்வொன்று கேட்டார்கள். ஒருத்தர் பிளாஸ்க் கேட்டார். மற்றவர் பெண்டுலம் கடிகாரம் கேட்டார். வேறொருத்தர் மடக்கு நாற்காலி கேட்டார். இப்படி ஆளாளுக்கு ஒவ்வொன்று கேட்க, அனைத்தையும் உடனுக்குடன் வாங்கித் தந்தார் ஆசிரியர் பாலு. எல்லாமே 100 ரூபாய், 200 ரூபாய்க்குள் முடிகிற பொருள்கள்.